Document ID: 32014R0583

IZVEDBENA UREDBA KOMISIJE (EU) št. 583/2014
z dne 28. maja 2014
o dvestoštirinajsti spremembi Uredbe Sveta (ES) št. 881/2002 o posebnih omejevalnih ukrepih za nekatere osebe in subjekte, povezane z mrežo Al-Kaida
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Sveta (ES) št. 881/2002 z dne 27. maja 2002 o posebnih omejevalnih ukrepih za nekatere osebe in subjekte, povezane z mrežo Al-Kaida (1), zlasti člena 7(1)(a) ter člena 7a(1) in (5) Uredbe,
ob upoštevanju naslednjega:
(1)
Priloga I k Uredbi (ES) št. 881/2002 navaja osebe, skupine in subjekte, ki jih zadeva zamrznitev sredstev in gospodarskih virov iz navedene uredbe.
(2)
Odbor za sankcije Varnostnega sveta Združenih narodov je 22. maja 2014 sklenil dodati en subjekt na seznam oseb, skupin in subjektov, za katere velja zamrznitev sredstev in gospodarskih virov. Dne 29. aprila 2014 je sklenil črtati eno osebo s seznama oseb, skupin in subjektov, za katere velja zamrznitev sredstev in gospodarskih virov. Poleg tega je 14. maja 2014 sklenil spremeniti dva vnosa na seznamu, kar je imelo za posledico nastanek dodatnega vnosa.
(3)
Prilogo I k Uredbi (ES) št. 881/2002 bi bilo zato treba ustrezno posodobiti -
SPREJELA NASLEDNJO UREDBO:
Člen 1
Priloga I k Uredbi (ES) št. 881/2002 se spremeni v skladu s Prilogo k tej uredbi.
Člen 2
Ta uredba začne veljati na dan objave v Uradnem listu Evropske unije.
Ta uredba je zavezujoča v celoti in se neposredno uporablja v vseh državah članicah.
V Bruslju, 28. maja 2014

Labels: 10
5